techiaith/cofnodycynulliad_en-cy huggingface dataset:
English: Cabinet Secretary, Wales has the oldest operating trains in the UK with some approaching 40 years of age and their ability to offer an efficient service for the modern day is quickly waning. I heard your answer to Leanne Wood earlier today. Can I ask, Cabinet Secretary, how will the Welsh Government ensure that the next operator in Wales will deliver an improved and modernised service?
Welsh: Ysgrifennydd y Cabinet, gan Gymru y mae'r trenau hynaf sydd ar waith yn y DU, gyda rhai ohonynt bron yn 40 mlynedd yn oed, ac mae eu gallu i gynnig gwasanaeth effeithlon ar gyfer yr oes fodern yn prysur leihau. Clywais eich ateb i Leanne Wood yn gynharach heddiw. A gaf fi ofyn, Ysgrifennydd y Cabinet: sut y bydd Llywodraeth Cymru yn sicrhau bod y gweithredwr trenau nesaf yng Nghymru yn darparu gwasanaeth gwell a mwy modern?
English: We're taking a different approach to the franchise that will be operated from 2018 onwards, where we set the outcomes and then the bidders come to us with proposals to meet them. We recognise that the current franchise is not fit for purpose. The rolling stock is insufficient and is too old. What the consultation that we carried out shows us is that passengers feel that the trains are ageing, the trains do not have sufficient services and stations are not adequate. In terms of accessibility, there were also questions over whether limited mobility can be fully and properly catered for. So, in order to make sure that we get the best possible outcomes, we've ensured that there's been proper analysis of the consultation responses - more than 190 of them - and then the outcomes are set against those desires of the public.
Welsh: Mae gennym ddull gwahanol o benderfynu ar y fasnachfraint a fydd yn weithredol o 2018 ymlaen, lle'r ydym yn nodi'r canlyniadau ac yna bydd y cynigwyr yn cyflwyno'u cynigion ar gyfer cyflawni'r canlyniadau hynny. Rydym yn cydnabod nad yw'r fasnachfraint bresennol yn addas at y diben. Nid oes digon o gerbydau ac maent yn rhy hen. Mae'r ymgynghoriad a gynhaliwyd gennym yn dangos i ni fod teithwyr yn teimlo bod y trenau'n heneiddio, nad oes digon o wasanaethau trên ac nad yw'r gorsafoedd yn ddigonol. O ran hygyrchedd, roedd cwestiynau hefyd ynglŷn ag a ellir darparu'n llawn ac yn briodol ar gyfer symudedd cyfyngedig. Felly, er mwyn sicrhau'r canlyniadau gorau posibl, rydym wedi gwneud yn siŵr fod ymatebion yr ymgynghoriad yn cael eu dadansoddi'n briodol - dros 190 o ymatebion - cyn gosod y canlyniadau hynny yn erbyn dymuniadau'r cyhoedd.
English: Thank you, Cabinet Secretary, for your detailed answer there. By 2020, all stations and trains must be fully accessible. At present, just 53 per cent of stations in Wales cater for full accessibility. As Arriva Trains' contract is coming to an end in 2018, there's no legal obligation for them to deliver these improvements. So, my question is: is Wales on track to deliver these improvements and to deliver these important legislative demands, to ensure that disabled people across Wales have full and accessible access to the rail network?
Welsh: Diolch am eich ateb manwl, Ysgrifennydd y Cabinet. Erbyn 2020, mae'n rhaid i bob gorsaf a thrên fod yn gwbl hygyrch. Ar hyn o bryd, 53 y cant yn unig o orsafoedd Cymru sy'n darparu hygyrchedd llawn. Gan fod contract Trenau Arriva yn dod i ben yn 2018, nid oes unrhyw rwymedigaeth gyfreithiol arnynt i gyflawni'r gwelliannau hyn. Felly, fy nghwestiwn yw hwn: a yw Cymru ar y trywydd iawn i gyflawni'r gwelliannau hyn ac i ddiwallu'r gofynion deddfwriaethol pwysig hyn, er mwyn sicrhau bod pobl anabl ledled Cymru yn cael mynediad llawn a hygyrch at y rhwydwaith rheilffyrdd?
English: Where we're able to invest in stations, we have done. The Member will be aware of cases right across the country where we've been able to use our resources to enhance the experience of passengers. There are also responsibilities for Network Rail in this regard. Historically, Wales has not received the share of Network Rail funding that we should expect. My hope, in the future, is that we will see the required resources being invested, not just in the lines but also in the stations. The new rail operator, the delivery partner, will also be expected to invest in the infrastructure, not just in terms of the rolling stock, but, where they are responsible for it, those elements of the service provision at stations.
Welsh: Lle y gallwn fuddsoddi mewn gorsafoedd, rydym wedi gwneud hynny. Bydd yr Aelod yn ymwybodol o enghreifftiau ledled y wlad lle'r ydym wedi gallu defnyddio ein hadnoddau i wella profiad teithwyr. Mae gan Network Rail gyfrifoldebau hefyd yn hyn o beth. Yn hanesyddol, nid yw Cymru wedi cael y gyfran y dylem ei disgwyl o gyllid Network Rail. Fy ngobaith, yn y dyfodol, yw y byddwn yn gweld yr adnoddau angenrheidiol yn cael eu buddsoddi, nid yn y rheilffyrdd yn unig, ond hefyd yn y gorsafoedd. Bydd disgwyl i'r gweithredwr rheilffyrdd newydd, y partner cyflenwi, fuddsoddi yn y seilwaith hefyd, nid o ran y cerbydau yn unig, ond yn yr elfennau o'r gwasanaeth y maent yn gyfrifol amdanynt mewn gorsafoedd.
English: Cabinet Secretary, I heard your response to the Plaid spokesperson with regard to the not-for-profit rail franchise. The Wales Audit Office has raised concerns that your Government must learn lessons from past franchises and must manage efficiently and effectively the risks in procuring what is a significant investment for Wales. So, with that, are you fully confident at this stage that you are in the best place to offer overall responsibility for procuring the next franchise? Can you confirm whether Wales's franchise will be for a wholly not-for-profit provider? Finally, do you believe that you've got enough resource and skill within the Welsh Government civil service to deliver the Wales franchise?
Welsh: Ysgrifennydd y Cabinet, clywais eich ymateb i lefarydd Plaid Cymru o ran y fasnachfraint reilffyrdd ddielw. Mae Swyddfa Archwilio Cymru wedi mynegi pryderon y bydd yn rhaid i'ch Llywodraeth ddysgu gwersi gan fasnachfreintiau'r gorffennol ac y bydd yn rhaid iddi reoli'r risgiau wrth gaffael yr hyn sy'n fuddsoddiad sylweddol i Gymru yn effeithlon ac yn effeithiol. Felly, gyda hynny, a ydych yn gwbl hyderus ar y cam hwn eich bod yn y sefyllfa orau i ysgwyddo cyfrifoldeb cyffredinol dros gaffael y fasnachfraint nesaf? A allwch gadarnhau pa un a fydd masnachfraint Cymru yn ddarparwr hollol ddielw? Yn olaf, a ydych yn credu bod gennych ddigon o adnoddau a sgiliau yng ngwasanaeth sifil Llywodraeth Cymru i ddarparu masnachfraint Cymru?
English: Yes. I'd like to thank the Member for the question about, in particular, the WAO's report, which was hugely helpful in appreciating and understanding what needs to be learnt for the next franchise. In terms of human resources, I'm confident that we have the expertise within Transport for Wales. There are many lessons that we need to learn, and the Wales Audit Office's report actually confirms what was being said by many of the respondents during the consultation period. In terms of the confidence that I have for the next franchise, there are talks that still need to be had with the UK Government on cross-border journeys and insofar as any alterations to timetables are concerned, but I do have confidence that the schedule will be met, and, in ensuring that there are benchmarks in place for the commencement of the next franchise, I expect it to provide a greater level of service than passengers currently experience.
Welsh: Ydw. Hoffwn ddiolch i'r Aelod am y cwestiwn, yn arbennig am adroddiad Swyddfa Archwilio Cymru, a oedd yn hynod ddefnyddiol o ran sylweddoli a deall yr hyn sydd angen ei ddysgu ar gyfer y fasnachfraint nesaf. O ran adnoddau dynol, rwy'n hyderus fod yr arbenigedd gennym o fewn Trafnidiaeth Cymru. Mae llawer o wersi y mae angen i ni eu dysgu, ac mae adroddiad Swyddfa Archwilio Cymru, mewn gwirionedd, yn cadarnhau'r hyn a ddywedwyd gan lawer o'r ymatebwyr yn ystod y cyfnod ymgynghori. O ran yr hyder sydd gennyf mewn perthynas â'r fasnachfraint nesaf, mae yna drafodaethau sydd angen eu cael o hyd gyda Llywodraeth y DU ynglŷn â theithiau trawsffiniol ac mewn perthynas ag unrhyw newidiadau i amserlenni, ond rwy'n hyderus y byddwn yn cadw at yr amserlen, ac wrth sicrhau bod meincnodau ar waith ar gyfer cychwyn y fasnachfraint nesaf, disgwyliaf y bydd yn darparu lefel uwch o wasanaeth nag y mae teithwyr yn ei chael ar hyn o bryd.
English: Yes. We will continue to support economic and infrastructure development across Wales, as set out in 'Taking Wales Forward'.
Welsh: Gwnaf. Byddwn yn parhau i gefnogi datblygiad economaidd a seilwaith ledled Cymru, fel y nodwyd yn 'Symud Cymru Ymlaen'.
English: I thought that you'd turned into the First Minister there with your very brief answer of 'yes', Cabinet Secretary. [Laughter.] Thank you for that statement, Cabinet Secretary. One thing I'd like to point out is the need for a Dinas Powys bypass. In fairness to the Welsh Government, they have two large infrastructure projects on the drawing board at the moment in Vale of Glamorgan - one is the improvement to the Five Mile Lane and the other is the access road into the Aston Martin development site at St Athan. But, for many people in the eastern part of the Vale of Glamorgan and, indeed, Cardiff, the big bottleneck both economically and socially for transport issues is through the village of Dinas Powys. There have been various suggestions and proposals put forward from the council to the Welsh Government over the years, but nothing has quite moved on this particular proposal. Have you, in the short time that you've been Cabinet Secretary, been able to familiarise yourself with the proposals around Dinas Powys and the transport issues around this village in the Vale of Glamorgan? If you haven't, could you confirm that you will work with your officials to engage with the local community and, indeed, the council to see whether these proposals can be taken forward?
Welsh: Roeddwn yn meddwl eich bod wedi troi i fod y Prif Weinidog yno gyda'ch ateb byr iawn, 'gwnaf', Ysgrifennydd y Cabinet. [Chwerthin.] Diolch am y datganiad hwnnw, Ysgrifennydd y Cabinet. Un peth yr hoffwn dynnu sylw ato yw'r angen am ffordd osgoi ar gyfer Dinas Powys. Er tegwch i Lywodraeth Cymru, mae ganddynt ddau brosiect seilwaith mawr ar y gweill ar hyn o bryd ym Mro Morgannwg - un yw'r gwelliant i'r Five Mile Lane a'r llall yw'r ffordd fynediad i safle datblygu Aston Martin yn Sain Tathan. Ond i lawer o bobl yn y rhan ddwyreiniol o Fro Morgannwg, ac yn wir, yng Nghaerdydd, y dagfa fawr yn economaidd ac yn gymdeithasol o ran materion trafnidiaeth yw'r un drwy bentref Dinas Powys. Cafwyd awgrymiadau amrywiol a chyflwynwyd cynigion gan y cyngor i Lywodraeth Cymru dros y blynyddoedd, ond nid oes unrhyw beth wedi symud yn iawn mewn perthynas â'r cynnig penodol hwn. A ydych chi, yn ystod y cyfnod byr y buoch yn Ysgrifennydd y Cabinet, wedi gallu ymgyfarwyddo â'r cynigion ar gyfer Dinas Powys a'r problemau trafnidiaeth mewn perthynas â'r pentref hwn ym Mro Morgannwg? Os nad ydych, a allwch gadarnhau y byddwch yn gweithio gyda'ch swyddogion i ymgysylltu â'r gymuned leol, ac yn wir, â'r cyngor, i weld a ellir symud y cynigion hyn yn eu blaenau?
English: Yes, I am aware of the problem in this particular area, and I've asked officials to liaise more closely with the local authority in an attempt to identify a solution that can be fully funded. We do have a very ambitious programme of infrastructure upgrades across Wales, but I do recognise that Dinas Powys is a unique issue that needs to be resolved. If there's any part that I can play in facilitating a solution, I will happily do so.
Welsh: Ydw, rwy'n ymwybodol o'r broblem yn yr ardal hon, ac rwyf wedi gofyn i swyddogion gysylltu'n agosach gyda'r awdurdod lleol mewn ymgais i ganfod ateb y gellir ei ariannu'n llawn. Mae gennym raglen uchelgeisiol iawn i uwchraddio seilwaith ledled Cymru, ond rwy'n cydnabod bod Dinas Powys yn broblem unigryw y mae angen ei datrys. Os oes unrhyw ran y gallaf ei chwarae o ran hwyluso'r ateb, byddaf yn falch o wneud hynny.
English: Cabinet Secretary, infrastructure projects in South Wales Central, and across Wales, are a unique opportunity to actually use local industries and local businesses, particularly local steel infrastructure projects. Will you ensure that procurement contracts that you put in place for these developments actually try to focus on using British steel, and particularly Welsh steel?
Welsh: Ysgrifennydd y Cabinet, mae prosiectau seilwaith yng Nghanol De Cymru, a ledled Cymru, yn gyfle unigryw, mewn gwirionedd, i ddefnyddio diwydiannau lleol a busnesau lleol, yn enwedig mewn perthynas â phrosiectau seilwaith dur lleol. A wnewch chi sicrhau bod y contractau caffael rydych yn eu rhoi ar waith ar gyfer y datblygiadau hyn yn ceisio canolbwyntio ar ddefnyddio dur Prydain mewn gwirionedd, a dur Cymru yn arbennig?
English: Indeed I will. Actually, our transport contract documents state that the contractor must ensure that materials used by them and their subcontractors comply with the requirements of responsible sourcing of construction products, and it explicitly states that there is an expectation from the Welsh Government that the contractor will not use steel dumped from overseas markets on any project. Grant funding and investment in projects such as twenty-first century schools, as I outlined at last week's all-party group meeting, are all now used as levers to require recipients of Welsh Government funding to evidence just how supply chain contracts are being opened up for local steel suppliers. The work stream of the steel taskforce has progressed a series of initiatives on procurement as part of its co-ordinated package of support for the Welsh and UK steel industry, and it's progressing very well indeed.
Welsh: Gwnaf, yn wir. Mewn gwirionedd, mae ein dogfennau contract ar gyfer trafnidiaeth yn datgan bod yn rhaid i'r contractwr sicrhau bod y deunyddiau a ddefnyddir ganddynt a'u his-gontractwyr yn cydymffurfio â gofynion cyrchu cyfrifol ar gyfer cynnyrch adeiladu, ac mae'n datgan yn glir y bydd Llywodraeth Cymru yn disgwyl na fydd y contractwr yn defnyddio dur wedi'i ddympio o farchnadoedd tramor ar unrhyw brosiect. Mae'r holl arian grant a buddsoddiadau mewn prosiectau fel ysgolion yr unfed ganrif ar hugain, fel yr amlinellais yng nghyfarfod y grŵp trawsbleidiol yr wythnos diwethaf, yn cael eu defnyddio fel ysgogiadau i'w gwneud yn ofynnol i rai sy'n derbyn cyllid gan Lywodraeth Cymru ddarparu tystiolaeth ynglŷn â sut y mae contractau'r gadwyn gyflenwi yn cael eu hagor i gyflenwyr dur lleol. Mae ffrwd waith y tasglu dur wedi datblygu cyfres o gynlluniau ar gyfer caffael fel rhan o'u pecyn cydgysylltiedig o gymorth i'r diwydiant dur yng Nghymru a'r DU, ac mae'n mynd rhagddo yn dda iawn yn wir.
English: Will the Cabinet Secretary consider the following: the Lisvane land deal, up to £40 million lost; land sold in Rhoose, £7.25 million lost; two shops in Pontypridd, £1 million lost; your Government being humiliated and fined over its dodgy procurement procedure, £1.52 million lost? Over £50 million lost, and many are saying that this is the most incompetent Welsh Government in history. So, what are businesses in South Wales Central to make of this staggering loss of money - staggering?
Welsh: A wnaiff Ysgrifennydd y Cabinet ystyried y canlynol: cytundeb tir Llys-faen, hyd at £40 miliwn wedi'i golli; tir a werthwyd yn y Rhws, £7.25 miliwn wedi'i golli; dwy siop ym Mhontypridd, £1 miliwn wedi'i golli; eich Llywodraeth yn destun cywilydd ac yn cael dirwy oherwydd ei gweithdrefn gaffael amheus, £1.52 miliwn wedi'i golli? Dros £50 miliwn wedi'i golli, ac mae llawer yn dweud mai dyma'r Llywodraeth fwyaf di-glem erioed yng Nghymru. Felly, beth y mae busnesau yng Nghanol De Cymru i'w wneud o'r golled syfrdanol hon o arian - syfrdanol?
English: The Member identifies what he calls a 'dodgy' deal and a 'staggering loss', but you can't consider the loss without also considering the purchase price, and the Minister who was responsible at the time for the purchase was somebody who sat on your benches.
Welsh: Mae'r Aelod yn nodi'r hyn y mae'n ei alw'n gytundeb 'amheus' a 'cholled syfrdanol', ond ni allwch ystyried y golled heb ystyried y pris prynu hefyd, ac roedd y Gweinidog a oedd yn gyfrifol ar y pryd am y pryniant yn rhywun a oedd yn eistedd ar eich meinciau chi.
English: Yes. 'Taking Wales Forward' sets out how we will deliver a more prosperous and secure Wales, underpinned by more and better jobs.
Welsh: Gwnaf. Mae 'Symud Cymru Ymlaen' yn amlinellu sut y byddwn yn sicrhau Cymru fwy llewyrchus a mwy diogel, wedi'i chynnal gan ragor o swyddi a swyddi gwell.
English: Thank you. Referring to the Welsh economy, academics at Cardiff Business School reported two weeks ago that Welsh output or gross value added is most sensitive to changes in higher rate tax, any cut in which will always raise tax receipts and any rise will always, quote, 'reduce tax revenue'. Given that Wales has had the lowest prosperity levels per head amongst the 12 UK nations and regions since 1998, how will you be working with the Cabinet Secretary for Finance and Local Government to ensure that devolved tax levers coming this way will drive economic prosperity levels in Wales and therefore maximise tax revenues to fund key public services?
Welsh: Diolch. Gan gyfeirio at economi Cymru, adroddodd academyddion yn Ysgol Fusnes Caerdydd bythefnos yn ôl fod allbwn neu werth ychwanegol gros Cymru yn fwyaf sensitif i newidiadau i'r dreth ar y gyfradd uwch, a bydd unrhyw doriad iddi bob amser yn cynyddu derbyniadau treth ac unrhyw gynnydd bob amser, a dyfynnaf, yn 'lleihau refeniw treth'. O ystyried mai gan Gymru y mae'r lefelau ffyniant isaf y pen o blith 12 rhanbarth a gwlad y DU ers 1998, sut y byddwch yn gweithio gydag Ysgrifennydd y Cabinet dros Gyllid a Llywodraeth Leol i sicrhau bod ysgogiadau'r trethi a ddatganolir i ni yn sbarduno lefelau ffyniant economaidd yng Nghymru, gan sicrhau cymaint â phosibl o refeniw treth er mwyn ariannu gwasanaethau cyhoeddus allweddol?
English: Well, the Cabinet Secretary for Finance and Local Government and I will be working very closely to ensure that the levers available to us in terms of tax devolution are used primarily to grow the economy and to grow opportunities to create wealth in all parts of Wales. I don't think GVA is necessarily the best or only measure of prosperity, and I think that view is shared by the chief economist and chief statistician. What we do know is that employment figures are produced on the most regular basis and, again, we have a very proud story to tell in terms of increases in employment and driving down unemployment. That said, we do need to address GVA, I accept that, and we will do that through a number of means, including increasing productivity, which is why I and the Cabinet Secretary for Finance and Local Government will utilise available resources to make sure that R&D and research that will contribute to improving productivity is rolled out wherever and whenever possible.
Welsh: Wel, bydd Ysgrifennydd y Cabinet dros Gyllid a Llywodraeth Leol a minnau'n gweithio gyda'n gilydd yn agos iawn i sicrhau bod yr ysgogiadau sydd ar gael i ni o ran datganoli trethi yn cael eu defnyddio yn bennaf i dyfu'r economi ac i dyfu cyfleoedd i greu cyfoeth ym mhob rhan o Gymru. Nid wyf yn credu mai gwerth ychwanegol gros yw'r mesur gorau na'r unig fesur o ffyniant o reidrwydd, a chredaf fod y prif economegydd a'r prif ystadegydd yn rhannu'r farn honno. Gwyddom fod ffigurau cyflogaeth yn cael eu cynhyrchu ar y sail fwyaf rheolaidd, ac unwaith eto, mae gennym stori rydym yn falch iawn o'i hadrodd o ran cynnydd mewn cyflogaeth a lleihau diweithdra. Wedi dweud hynny, mae'n rhaid i ni fynd i'r afael â gwerth ychwanegol gros, rwy'n derbyn hynny, a byddwn yn gwneud hynny drwy nifer o ddulliau, gan gynnwys cynyddu cynhyrchiant, a dyna pam y bydd Ysgrifennydd y Cabinet dros Gyllid a Llywodraeth Leol a minnau yn defnyddio'r adnoddau sydd ar gael er mwyn sicrhau bod ymchwil a datblygu a gwaith ymchwil a fydd yn cyfrannu at wella cynhyrchiant yn cael eu cyflwyno lle bynnag a phryd bynnag y bo modd.
English: In 2015, more than one in four adults in employment in Wales were paid less than the living wage, and the Bevan Foundation have identified that nearly half of part-time workers, predominantly women, were also paid below the living wage. What steps will the Welsh Government take to encourage the living wage across the Welsh economy?
Welsh: Yn 2015, roedd mwy nag un o bob pedwar oedolyn mewn gwaith yng Nghymru yn cael llai o gyflog na'r cyflog byw, ac mae Sefydliad Bevan yn nodi bod bron i hanner y gweithwyr rhan-amser, menywod yn bennaf, hefyd yn cael llai o gyflog na'r cyflog byw. Pa gamau y bydd Llywodraeth Cymru yn eu cymryd i hybu'r cyflog byw ar draws economi Cymru?
English: I think it's essential that we see the living wage - and that's the proper living wage - rolled out right across the economy. As a Government, we're taking action to promote the living wage in the private sector. Material is being produced on the benefits of adopting the living wage, and that's shared with businesses, using existing business support mechanisms, and we'll continue to work with the private sector on this agenda. Presiding Officer, we recognise the role as well that procurement can play in supporting the wider adoption of the living wage, and we've recently been consulting on the development of a code of practice on ethical employment within the supply chain, which explores how contracting authorities can consider fair work packages, including the living wage, as part of procurement.
Welsh: Credaf ei bod yn hanfodol ein bod yn gweld y cyflog byw - ac mae hynny'n golygu'r cyflog byw go iawn - yn cael ei gyflwyno ar draws yr economi. Fel Llywodraeth, rydym yn rhoi camau ar waith i hyrwyddo'r cyflog byw yn y sector preifat. Mae deunydd yn cael ei gynhyrchu ar fanteision mabwysiadu'r cyflog byw, ac mae hwnnw'n cael ei rannu gyda busnesau, gan ddefnyddio mecanweithiau cymorth busnes presennol, a byddwn yn parhau i weithio gyda'r sector preifat ar yr agenda hon. Lywydd, rydym hefyd yn cydnabod y rôl y gall caffael ei chwarae yn cefnogi camau i fabwysiadu'r cyflog byw ar raddfa ehangach, ac rydym wedi bod yn ymgynghori yn ddiweddar ar ddatblygu cod ymarfer ar gyflogaeth foesegol o fewn y gadwyn gyflenwi, sy'n archwilio sut y gall awdurdodau contractio ystyried pecynnau gwaith teg, gan gynnwys y cyflog byw, fel rhan o'r broses gaffael.
English: In his non-answer to the question from Adam Price earlier on, the Cabinet Secretary made great play of the fact that more people are in work today in Wales than ever before, which isn't surprising as the population has gone up. But he said nothing about what the people in work are actually earning. Fifteen years ago, Wales was second from bottom in the league tables of the nations and English regions. Today, it is bottom; it's been overtaken by Northern Ireland. Scotland was just ahead of Wales 15 years ago; it's now drawn even further ahead. The south-west of England was just ahead of Wales 15 years ago, and has drawn even further ahead. Isn't the record of this Labour Government one of unrelieved failure?
Welsh: Yn ei ddiffyg ateb i'r cwestiwn gan Adam Price yn gynharach, gwnaeth Ysgrifennydd y Cabinet fôr a mynydd o'r ffaith fod mwy o bobl mewn gwaith heddiw yng Nghymru nag erioed o'r blaen, nad yw'n syndod gan fod y boblogaeth wedi cynyddu. Ond ni ddywedodd ddim am yr hyn y mae'r bobl mewn gwaith yn ei ennill mewn gwirionedd. Bymtheg mlynedd yn ôl, roedd Cymru yn yr ail safle o'r gwaelod yn nhablau cynghrair y gwledydd a rhanbarthau Lloegr. Heddiw, mae Cymru ar y gwaelod; mae wedi cael ei goddiweddyd gan Ogledd Iwerddon. Roedd yr Alban ychydig o flaen Cymru 15 mlynedd yn ôl; mae ymhellach byth ar y blaen erbyn hyn. Roedd de-orllewin Lloegr ychydig o flaen Cymru 15 mlynedd yn ôl, ac mae ymhellach ar y blaen eto erbyn hyn. Onid yw record y Llywodraeth Lafur hon yn un o fethiant llwyr?